《谒留侯祠》
明代·郑善夫

吾慕张子房，乃是紫霞客。志士有苦心，麟趾暂驱策。

功隳博浪沙，折节下黄石。谈笑用汉祖，毕志任所适。

神山逝朱凤，鸷鸟空累百。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。